ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
22 ก.ค. 2558

สรุปภาวะตลาดภาคเช้า : SET เริ่มรีบาวด์ – SET ช่วงแรกทำให้ใจเสียเล่นดำดิ่งต่ำกว่า 1440 จุด และลงไปหาแนวรับ 1434 จุด แต่เดชะบุญที่กลุ่มแบงก์เริ่มมีแรงซื้อกลับตามนัด หลังภาพรวมงบฯ Q2/58 ไม่ได้แย่นัก เมื่อเทียบกับราคาที่ลงมาลึก เป็นปัจจัยหลักหนุน SET ฟื้นตัว ส่วนประเด็นต่างๆ ยังไม่มีอะไรเข้ามานัก หลังเมื่อวานฝุ่นตลบไปหมด ทั้งนี้ SET ปิดตลาดที่ 1445.37 จุด -2.07 จุด ด้วยมูลค่าซื้อขาย 2.2 หมื่นลบ. กลุ่มหลักแบงก์ และวัสดุก่อสร้าง (SCC) หนุนตลาด ปิดบวก +0.1% และ 1.0% ตามลำดับ ขณะที่พลังงาน และ ICT กดดันตลาด ปิดลบ -1.1% และ -0.2% ตามลำดับ ด้านตลาดภูมิภาคอยู่ในแดนลบ
กลยุทธ์ที่แนะนำ :ช่วงบ่าย: หากขึ้นทะลุผ่าน 1450 จุดได้ จะเป็นสัญญาณรีบาวด์ชัดเจนขึ้น โดยมีแนวต้านถัดไปอยู่ที่ 1460 และ 1470 จุด ตามลำดับ ส่วนกรณีพลิกกลับลงมาต่ำกว่า 1438 จุด จะกลับมาเป็นสัญญาณลบอีกครั้ง และต้องวัดกันอีกทีที่บริเวณแนวรับ 1434 จุด ซึ่งลงมาทดสอบในช่วงเช้า กลยุทธ์ การเก็งกำไรกลับมาทำได้อีกครั้ง โดยเฉพาะเมื่อ SET สูงกว่า 1450 จุด ทั้งนี้ หุ้นแนะนำตามสัญญาณทางเทคนิค ได้แก่ IVL (รับ 26.25 ต้าน 28.00 Cut 25.50) และ SVI (รับ 4.40 ต้าน 4.66 Cut 4.26)